钦定古今图书集成/理学汇编/学行典/第190卷 > 赵毓
## 钦定古今图书集成/理学汇编/学行典/第190卷 > 赵毓

按《元史孝友传》：“赵毓，唐州人。父福迁郑之管城，其先
三世同爨。毓官福州司狱满归，以母老不复仕。一日，
会诸弟，泣申遗训，愿世世无异处，且祝天歃血以盟。
自是大小百口，略无闲言，同力合作，家道以殷。毓长
兄瑞早世，嫂刘氏守志，毓率家人事之甚恭。次兄选
继殁，嫂王氏，毓母以其少，许归改嫁，王氏曰：‘妇无再
嫁之义，愿终事姑’。”毓妹赘王佑，佑亡，妹念佑母无子，
乞归王氏养之。人谓孝友节义，萃毓一家。元贞初旌
之。